钦定古今图书集成/明伦汇编/氏族典/第251卷 > 张敬修
## 钦定古今图书集成/明伦汇编/氏族典/第251卷 > 张敬修

按《荆州府志》：“敬修，字炎州，江陵人，文忠长子。万历庚
辰进士，授礼部仪制司主事。籍没命下，刑部侍郎丘
橓等掠治惨烈，敬修狱中报橓书，有‘先人在国数十
年，赏赉之外无私入，赐第之外无别椽，刚介之节，海
内共知’等语。橓得书愈怒，考掠愈急，敬修乃投缳死。
崇祯即位，复官以旌其孝，还文忠二荫。敬修孙同敞”
荫中书舍人。